
ΑΠΟΦΑΣΕΙΣ 


Καθορισμός Κλάδων Προϊσταμένων Διευθύνσεων και 

Τμημάτωντης Γ.Γ.Ι.Φ. 1 

Εισαγωγή της ανώνυμης εταιρείας «ΕΤΑΙΡΕΙΑ 
ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ ΠΡΩΤΕΥ- 

ΟΥΣΗΣ» στο Χρηματιστήριο Αξιών Αθηνών. 2 

Πώληση μετοχών της «ΚΑΤΑΣΤΗΜΑΤΑ ΑΦΟΡΟΛΟΓΉ¬ 
ΤΩΝ ΕΙΔΩΝ Α.Ε.» κυριότητας της ΑΓΡΟΤΙΚΗΣ ΤΡΑ¬ 
ΠΕΖΑΣ ΤΗΣ ΕΛΛΑΔΑΣ. 3 

Εισαγωγή της ανώνυμης τραπεζικής εταιρείας «ΕΛ¬ 
ΛΗΝΙΚΗ ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΤΥΞΕΩΣ 

Α.Ε.» στο Χρηματιστήριο Αξιών Αθηνών. 4 

Ανάθεση έργων στην εταιρία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.». 5 

Διορισμός αναπληρωτή Δ/ντή στο ΚΘΒΕ. 6 


ΑΠΟΦΑΣΕΙ Σ 

Αριθ. ΔΙΔΚ/25381 (1) 

Καθορισμός Κλάδων Προϊσταμένων Διευθύνσεων και 
Τμημάτωντης Γ.Γ.Ι.Φ. 

Η ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 172 του Ν. 2683/1999 (ΦΕΚ 
19/Α/9-2-1999) «Κύρωση του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις». 

β) Του Π.Δ. 373/95 (ΦΕΚ 201/Α’/14-9-95) «Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του». 

γ) Του Π.Δ. 400/95 (ΦΕΚ 226/α/10-11-95)« Σύσταση Γε¬ 
νικής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την υπ’ αριθμ. ΔΙΔΚ /Φ6/23063 (ΦΕΚ 635/Β/23-8- 


1994) απόφαση του Υπουργού Προεδρίας της Κυβέρνη¬ 
σης «Σύσταση προσωποπαγών θέσεων στη Γενική Γραμ- 
ματεία Ισότητας». 

3. Την με αρ. ΔΙΔΚ/15726/26-7-1999 απόφαση της 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Καθορισμός Κλάδων Προϊσταμένων Διευθύν¬ 
σεων και Τμημάτωντης Γ.Γ. Ι.Φ.». 

4. Τις υπηρεσιακές ανάγκες γιατην εύρυθμη λειτουργία 
των οργανικών μονάδων της Γ.Γ.Ι.Φ. του ΥΠ.ΕΣ.Δ.Δ.Α., 
δεδομένου ότι οι υπηρετούντες υπάλληλοι των κλάδων 
ΠΕ Κοινωνικού και Π Ε Διοικητικού δεν πληρούν τις προϋ¬ 
ποθέσεις των άρθρων 81 και 84 του νόμου 2683/99. 

5. Το γεγονός ότι από τις διατάξεις της παρούσης από¬ 
φασης δεν προκαλείται πρόσθετη δαπάνη σε βάρος του 
Κρατικού Προϋπολογισμού, αποφασίζουμε: 

Συμπληρώνουμε την αναφερόμενη στην παρ. 3 του 
ανωτέρω σκεπτικού απόφασή μας και ορίζουμε ότι στη Δι¬ 
εύθυνση Ανάπτυξης και Πληροφόρησης και στη Διεύθυν¬ 
ση Απασχόλησης, Κοινωνικής Προστασίας και Ασφάλι¬ 
σης της Γενικής Γραμματείας Ισότητας των Φύλων, οι 
Προϊστάμενοι μπορούν να προέρχονται και από τον Κλά¬ 
δο Π Ε Διοικητικής Οργάνωσης σε περίπτωση που οι υπη¬ 
ρετούντες υπάλληλοι των Κλάδων Π Ε Κοινωνικού και ΠΕ 
Διοικητικού δεν πληρούντις προϋποθέσεις για προαγωγή 
στο βαθμό του Δ/ντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1999 

Η ΥΠΟΥΡΓΟΣ 

ΒΑΣΩΠΑΠΑΝΔΡΕΟΥ 
-♦- 

Αριθ.45 (2) 

Εισαγωγή της ανώνυμης εταιρείας «ΕΤΑΙΡΕΙΑ ΥΔΡΕΥΣΕ¬ 
ΩΣ ΚΑΙ ΑΠΟΧΕΤΕΥΣΕΩΣ Π ΡΩΤΕΥΟΥΣΗΣ» στο Χρη¬ 
ματιστήριο Αξιών Αθηνών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, 
ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά όργα¬ 
να» (ΦΕΚ 137 Α). 

2. Του Ν. 2000/1991 «Γιατην αποκρατικοποίηση, απλού- 
στευση των διαδικασιών εκκαθάρισης, ενισχύσεως των 
κανόνων .του ανταγωνισμού και άλλες διατάξεις» (ΦΕΚ 
206 Α), όπως τροποποιήθηκε και ισχύει. 

3. Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 101 Α). 

4. Του άρθρου 27 του Ν.2081/1992 (ΦΕΚ 154 Α), με το 
οποίο προστέθηκε άρθρο 29Α στον Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος τόυ κρατικού προϋπολογισμού. 

5. Του άρθρου 22 του Ν. 2503/1997 (ΦΕΚ 107Α) «Διοί¬ 
κηση, οργάνωση, στελέχωση της Περιφέρειας κ.λπ.». 

6. Του Ν. 2744/1999 (ΦΕΚ 222Α) «Ρυθμίσεις θεμάτων 
της Εταιρείας Υδρεύσεως και Αποχετεύσεως Πρωτευού- 
σης (Ε.ΥΔ.Α.Π.) και άλλες διατάξεις». 

7. Την εισήγηση του Υπουργού Εθνικής Οικονομίας και 
Οικονομικών, αποφασίζουμε: 

1. Την εισαγωγή της ανώνυμης εταιρείας «ΕΤΑΙΡΕΙΑ 
ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ ΠΡΩΤΕΥΟΥΣΗΣ», στο 
Χρηματιστήριο Αξιών Αθηνών, με την πώληση μετοχών 
που θα προέλθουν από την αύξηση του μετοχικού κεφα¬ 
λαίου της εταιρείας και τη πώληση υφισταμένων μετοχών 
κυριότητας του Ελληνικού Δημοσίου, όπως παρακάτω 
στην παρούσα καθορίζεται. 

2. Η Εταιρεία θα πραγματοποιήσει αύξηση του μετοχι¬ 
κού της κεφαλαίου κατά ποσοστό 5% επί του υφισταμέ¬ 
νου . Το Ελληνικό Δημόσιο θα παραιτηθεί από το δικαίωμα 
προτίμησης στην αύξηση του μετοχικού κεφαλαίου. 

3. Ταυτόχρονα το Ελληνικό Δημόσιο θα διαθέσει μέσω 
των αναδοχών μετοχές που ανππροσωπεύουν ποσοστό 
25% του υφισταμένου μετοχικού κεφαλαίου της Εταιρείας. 

4. Το σύνολο των υφισταμένων μετοχών που θα διαθέ¬ 
σει το Ελληνικό Δημόσιο σύμφωνα με τα παραπάνω και 
των νέων μετοχών που θα προέλθουν από την παραπάνω 
αύξηση του μετοχικού κεφαλαίου, θα διατεθούν μέσω 
αναδοχών με δημόσια εγγραφή στην Ελλάδα και με ιδιω¬ 
τική τοποθέτηση σε θεσμικούς επενδυτές στην Ελλάδα 
και τους εργαζόμενους της εταιρείας. 

5. Στη διάθεση των μετοχών δύνανται να συμμετάσχουν 
οι εργαζόμενοι με σχέση εργασίας αορίστου χρόνου, οι 
νομικοί σύμβουλοι με πάγια ανπμισθία και τα μέλη Δ. Σ. 
της Εταιρείας. Ο συνολικός αριθμός των μετοχών που θα 
διατεθούν στους εργαζόμενους καθώς και οι όροι διάθε¬ 
σης αυτών θα καθόρισθούν με νεώτερη απόφαση της Διυ¬ 
πουργικής Επιτροπής Αποκρατικοποίησης. 

6. Η δημόσια εγγραφή θα πραγματοποιηθεί παράλληλα 
με την ιδιωτική τοποθέτηση στους θεσμικούς επενδυτές 
και θα διαρκέσει τις 3 τελευταίες ημέρες της ιδιωτικής το¬ 
ποθέτησης. 

7. Η τιμή διάθεσης των μετοχών στη δημόσια εγγραφή 
θα προσδιοριστεί από τον Υπουργό Οικονομικών μετά 
από σχετική εισήγηση των Γενικών Συντονιστών -Κυρίων 
Αναδόχων και τη σύμφωνη γνώμη της Εταιρείας και μετά 
από διαδικασία προσδιορισμού της αγοραίας τιμής, η 
οποία θα περιλαμβάνει παρουσίαση της Εταιρείας σε θε¬ 
σμικούς επενδυτές της Ελλάδας. Η τιμή διάθεσης των με¬ 
τοχών στη δημόσια εγγραφή θα ανακοινωθεί στο επενδυ¬ 
τικό κοινό από τα ΜΜΕ τρεις εργάσιμες ημέρες πριν από 
την έναρξη της δημόσιας εγγραφής. 

8. Η τιμή διάθεσης των μετοχών στην ιδιωτική τοποθέ¬ 
τηση, η οποία θα είναι μεγαλύτερη ή ίση της τιμής της δη¬ 
μόσιας εγγραφής, θα προσδιοριστεί από τον Υπουργό Οι¬ 
κονομικών μετά από σχετική εισήγηση των Γενικών Συ¬ 


ντονιστών -Κυρίων Αναδόχων και τη σύμφωνη γνώμη της 
Εταιρείας και μετά από διαδικασία συλλογής προσφο¬ 
ρών, στην οποία θα συμμετάσχουν Έλληνες θεσμικοί 
επενδυτές. Με βάση αυτή τη διαδικασία οι ενδιαφερόμε¬ 
νοι Ελληνες και ξένοι θεσμικοί επενδυτές θα προσκλη¬ 
θούν να υποβάλλουν στους Γενικούς Συντονιστές - Κυρί¬ 
ους Αναδόχους της διάθεσης, προσφορές για την αγορά 
των διατειθεμένων μετοχών. Μετά το πέρας της διαδικα¬ 
σίας υποβολής των προσφορών, οι Γενικοί Συντονιστές - 
Κύριοι Ανάδοχοι και με την σύμφωνη γνώμη της Εταιρεί¬ 
ας θα προσδιορίσουν την τιμή διάθεσης των μετοχών 
στους θεσμικούς επενδυτές. 

9. Ως Συντονιστές - Κύριοι Ανάδοχοι για την εισαγωγή 
της Εταιρείας στο Χρηματιστήριο Αξιών Αθηνών ορίζο¬ 
νται η ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΑΣ και η ΑΙ.ΡΗΑ ΤΡΑ¬ 
ΠΕΖΑ ΠΙΣΤΕΩΣ και ως κύριοι ανάδοχοι η ΕΜΠΟΡΙΚΗ 
ΤΡΑΠΕΖΑ ΤΗΣ ΕΛΛΑΔΑΣ και η ΕΡΘ ΕΙΙΠΟΒΑΝΚ. 

Η παρούσα να δημοσιευτεί στην Εφημερίδα της Κυβερ- 
νήσεως. 

Αθήνα, 4 Νοεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 
-«- 

Αριθ. 8 ( 3 ) 

Πώληση μετοχών της «ΚΑΤΑΣΤΗΜΑΤΑ ΑΦΟΡΟΛΟΓΗ¬ 
ΤΩΝ ΕΙΔΩΝ Α.Ε.»κυριότηταςτης ΑΓΡΟΤΙΚΗΣ ΤΡΑΠΕ¬ 
ΖΑΣ ΤΗΣ ΕΛΛΑΔΑΣ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα», όπως τροποποιήθηκε και ισχύει. 

2. Των άρθρων 1,2,3,5και6του Ν. 2000/91 «Γιατην απο¬ 
κρατικοποίηση, απλούστευσητων διαδικασιών εκκαθάρι¬ 
σης, ενισχύσεων των κανόνων ανταγωνισμού και άλλες 
διατάξεις», όπως έχει τροποποιηθεί. 

3. Του άρθρου 22 του Νόμου 2503/1997 (ΦΕΚ 107Α) «Δι¬ 
οίκηση, οργάνωση στελέχωση της Περιφέρειας κ.λπ». 

4. Του άρθρου 27 του Ν. 2081/1992 (ΦΕΚ Α 154), με το 
οποίο προστέθηκε άρθρο 29Α στον Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού. 

5. Του άρθρου 24 του Ν. 2733/1999 (ΦΕΚ Α155) «Σύ¬ 
σταση Νέας Χρηματιστηριακής Αγοράς (ΝΕ.Χ.Α.), ρυθμί¬ 
σεις γενικότερων θεμάτων της Κεφαλαιαγοράς, των Δη¬ 
μοσίων Επιχειρήσεων και Οργανισμών, της Ανώνυμης 
Εταιρείας Διώρυγας Κορίνθου και άλλες διατάξεις», απο¬ 
φασίζουμε: 

1. Την πώληση ποσοστού 25,25% του συνόλου των με¬ 
τοχών της ανώνυμης εταιρείας με την επωνυμία «ΚΑ¬ 
ΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.» κυριότητας 
της Α' ;3 0ΤΙΚΗΣ ΤΡΑΠΕΖΑΣ ΤΗΣ ΕΛΛΑΔΑΣ με παράλληλη 
εκχώρηση της διαχείρισης (ΓπεηεςθίτίΘηί) της εταιρείας. 

2. Η πώληση θα πραγματοποιηθεί σύμφωνα με τους 
όρους που περιλαμβάνονται στην από 19.2.1998 απόφα- 

ση του Δ.Σ. του Χρηματιστηρίου Αξιών Αθηνών, όπως αυ¬ 
τή ισχύει και τους ειδικότερους όρους που θα καθορίσει 
η πωλήτρια ΑΤΕ. 

3. Την διάθεση στους εργαζόμενους της «ΚΑΤΑΣΤΗΜΑ¬ 
ΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.» έως 370.000 συνολικά 
μετοχών, κυριότητας της Δημόσιας Επιχείρησης Κινητών 
Αξιών (Δ.Ε.Κ.Α.) Α.Ε., με τους παρακάτω όρους: 

(α) Δικαίωμα συμμετοχής στη διάθεση των μετοχών 
έχουν όλοι οι εργαζόμενοι στην επιχείρηση. 

(β) Ως ανώτατο όριο συμμετοχής ενός εκάστου των ερ¬ 
γαζομένων στη διάθεση ορίζεται ο αριθμός των 1.000 με¬ 
τοχών. 

(γ) Η τιμή διάθεσης των μετοχών στους εργαζόμενους 
θα είναι η κατά την ημέρα της διάθεσης χρηματιστηριακή 
τιμή αυτών, μειωμένη κατά 20% όσον αφορά στη διάθεση 
αριθμού έως 500 μετοχών και κατά 10% όσον αφορά στη 
διάθεση του υπερβάλοντος και έως του ανωτάτου ορίου 
αριθμού μετοχών. 

Η παρούσα να δημοσιευθεί στην Εφημερίδα της Κυ- 
βερνήσεως 

Αθήνα, 27 Σεπτεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

-φ- 

Αριθ. 62 (4) 

Εισαγωγή της ανώνυμης τραπεζικής εταιρείας «ΕΛΛΗΝΙ¬ 
ΚΗ ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΤΥΞΕΩΣ Α.Ε.» 

στο Χρηματιστήριο Αξιών Αθηνών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ 

ΑΝΑΠΤΥΞΗΣ 

Έχοντας υπόψη τις διατάξεις: 

1. Του Ν.1558/1985 «Κυβέρνηση και Κυβερνητικά όργα¬ 
να» (ΦΕΚ137 Α). 

2. Του Ν.2000/1991 «Για την αποκρατικοποίηση, απλού- 
στευση των διαδικασιών εκκαθάρισης, ενισχύσεως των 
κανόνων του ανταγωνισμού και άλλες διατάξεις» (ΦΕΚ 
206 Α), όπως τροποποιήθηκε και ισχύει. 

3. Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 101 Α). 

4. Του άρθρου 27 του Ν.2081/1992 (ΦΕΚ 154 Α), με το 
οποίο προστέθηκε άρθρο 29Α στον Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού. 

5. Του άρθρου 22 του Νόμου 2503/1997 (ΦΕΚ 107Α) «Δι¬ 
οίκηση, οργάνωση, στελέχωσητης Περιφέρειας κλπ.». 

6. Του άρθρου 24 του Ν. 2733/1999 (ΦΕΚ Α155) «Σύ¬ 
σταση Νέας Χρηματιστηριακής Αγοράς (ΝΕ.Χ.Α.), ρυθμί¬ 
σεις γενικότερων θεμάτων της Κεφαλαιαγοράς, των Δη¬ 
μοσίων Επιχειρήσεων και Οργανισμών, της Ανώνυμης 
Εταιρείας Διώρυγας Κορίνθου και άλλες διατάξεις», απο¬ 
φασίζουμε: 

Α. ΓΕΝΙΚΑ 

1. Την εισαγωγή της ανώνυμης τραπεζικής εταιρείας 
«ΕΛΛΗΝΙΚΗ ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΤΥΞΕΩΣ 
(Ε.Τ.Β.Α.) Α.Ε.», εφεξής «η Τράπεζα», στο Χρηματιστήριο 
Αξιών Αθηνών, με την πώληση μετοχών που θα προέλ- 
θουν από την αύξηση του μετοχικού κεφαλαίου της Τρά¬ 


πεζας καθώς και υφισταμένων μετοχών κυριότητας του 
Ελληνικού Δημοσίου, όπως παρακάτω στη παρούσα κα¬ 
θορίζεται. 

2. Προς τον σκοπό αυτό, η Τράπεζα θα πραγματοποιή¬ 
σει αύξηση του μετοχικού της κεφαλαίου με την έκδοση 
33.081.730 νέων κοινών ονομαστικών μετοχών. Το Ελλη¬ 
νικό Δημόσιο θα παραιτηθεί από το δικαίωμα προτίμησης 
στην αύξηση του μετοχικού κεφαλαίου της Τράπεζας. 

3. Το Ελληνικό Δημόσιο θα διαθέσει 10.528.000 εκ των 
υφισταμένων μετοχών κυριότητάς του. 

4. Μετά την διάθεση των υφισταμένων και νέων μετοχών 
της Τράπεζας, οι μετοχές που θα παραμείνουν στην κυ¬ 
ριότητα του Ελληνικού Δημοσίου θα ανέρχονται σε 
129.464.000 συνολικά και θα αντιπροσωπεύουν ποσοστό 
74,8 % του συνολικού μετοχικού της κεφαλαίου της Τρά¬ 
πεζας. 

5. Από το σύνολο των προς διάθεση μετοχών (νέων και 
υφισταμένων) 40.609.730 μετοχές θα διατεθούν στο 
επενδυτικό κοινό με δημόσια εγγραφή στην Ελλάδα, και 
3.000.000 μετοχές θα διατεθούν με ιδιωτική τοποθέτηση 
στους εργαζόμενους της Τράπεζας και των θυγατρικών 
της εταιρειών, σύμφωνα με τους όρους της παρούσας. 

6. Τα οριζόμενα στις ανωτέρω παραγράφους αναφέρο- 
νται στον αναμορφωμένο αριθμό μετοχών της Τράπεζας, 
όπως θα προκύψει μετά τη μείωση της ονομαστικής αξίας 
της μετοχής από 5.000.000 δρχ. σε 1.250 δρχ. και την 
αντίστοιχη αύξηση του συνολικού αριθμού μετοχών. 

Β. ΔΗΜΟΣΙΑ ΕΓΓΡΑΦΗ. 

ί. Εκ των προσφερομένων σε δημόσια εγγραφή μετο¬ 
χών, οι 30.081.730 μετοχές θα προέρχονται από την κατά 
τα παραπάνω αύξηση του μετοχικού κεφαλαίου της Τρά¬ 
πεζας και 10.528.000 αφορούν σε υφιστάμενες μετοχές 
κυριότητας του Ελληνικού Δημοσίου. 

2. Οι προσφερόμενες σε δημόσια εγγραφή μετοχές θα 
διατεθούν στην Ελλάδα με τη διαμεσολάβηση των ανα¬ 
δοχών έκδοσης στο ευρύ επενδυτικό κοινό με δημόσια 
εγγραφή στην οποία θα έχουν δικαίωμα συμμετοχής και 
θεσμικοί επενδυτές. 

3. Η δημόσια εγγραφή έχει προσδιορισθεί για το χρονι¬ 
κό διάστημα από 14 έως 17 Δεκεμβρίου 1999. Οι ημερο¬ 
μηνίες αυτές είναι ενδεικτικές και μπορούν να τροποποι¬ 
ηθούν ανάλογα με τις αποφάσεις των αρμοδίων οργάνων 
της κεφαλαιαγοράς. 

4. Το Ελληνικό Δημόσιο διατηρεί σε κάθε περίπτωση το 
δικαίωμα να μην προβεί στη διάθεση των προσφερομέ¬ 
νων σε δημόσια εγγραφή μετοχών ή να διαθέσει μέρος 
αυτών εφόσον κριθεί ασύμφορο. 

5. Οι κάτοχοι μετοχοποιήσιμων τίτλων («Προμετόχων») 
που διατέθηκαν σύμφωνα με το άρθρο 10 του Ν. 
2642/1998 στο ευρύ επενδυτικό κοινό στην Ελλάδα και σε 
θεσμικούς επενδυτές στην Ελλάδα και στο εξωτερικό τον 
Οκτώβριο του 1998, μπορούν να ασκήσουν το δικαίωμα 
ανταλλαγής που τους έχει παρασχεθεί και να αποκτή¬ 
σουν μετοχές εταιρειώνπου ιδιωτικοποιούνται και εν προ- 
κειμένω της Τ ράπεζας που πωλεί το Ελληνικό Δημόσιο με 
έκπτωση 5 % επί της τιμής διάθεσης, όπως αυτή προσ¬ 
διορίζεται παρακάτω. Από τις υφιστάμενες μετοχές κυ¬ 
ριότητας του Ελληνικού Δημοσίου, που αποτελούντμήμα 
των προσφερόμενων σε δημόσια εγγραφή μετοχών, πο¬ 
σοστό κατ’ ελάχιστον 40% θα διατεθεί κατά προτεραιό¬ 
τητα σε κατόχους Δραχμικών Προμετόχων και Ευροπρο- 
μετόχων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ. ΙΔΙΩΤΙΚΗ ΤΟΠΟΘΕΤΗΣΗ 

1. Οι μετοχές που διατίθενται με ιδιωτική τοποθέτηση 
θα διατεθούν στους υπαλλήλους και εργαζόμενους στην 
Τράπεζα, στους συνταξιούχους της και στα μέλη του Δι¬ 
οικητικού της Συμβουλίου, μέχρι του ισόποσου του ετησί¬ 
ου μισθού ή αναλόγως προς τον ετήσιο μισθό, στο προ¬ 
σωπικό των θυγατρικών της Τράπεζας των οποίων οι ετή¬ 
σιες οικονομικές καταστάσεις περιλαμβάνονται και 
εμφανίζονται στις ενοποιημένες οικονομικές καταστά¬ 
σεις της Τ ράπεζας καθώς και εκείνων στων οποίων το με¬ 
τοχικό κεφάλαιο συμμετέχει η Τράπεζα κατά 100%, στο 
προσωπικό του Πολιτιστικού Τεχνολογικού Ιδρύματος 
της Τράπεζας, στα μέλη του Διοικητικού Συμβουλίου των 
ως άνω θυγατρικών και του Πολιτισπκού Τεχνολογικού 
Ιδρύματος μέχρι του ισόποσου του ημίσεως του ετησίου 
μισθού ή αναλόγως προς το ήμισυ του ετήσιου μισθού, 
όπως ειδικώτερα θα καθορισθεί με σχετική απόφαση της 
Γενικής Συνέλευσης της Τράπεζας, ή, μετά από σχετική 
εξουσιοδότηση της, από το Διοικητικό της Συμβούλιο. 

Δ. ΠΡΟΣΔΙΟΡΙΣΜΟΣ ΤΗΣ ΤΙΜΗΣ ΔΙΑΘΕΣΗΣ / ΕΣΟΔΑ 

1. Η τιμή διάθεσης των προσφερόμενων μετοχών στο 
επενδυτικό κοινό με δημόσια εγγραφή και μέσω ιδιωτικής 
τοποθέτησης στους εργαζόμενους, θα προσδιοριστεί 
από τον Υπουργό Οικονομικών, μετά από τη σχετική εισή¬ 
γηση των Γενικών Συντονιστών - Κυρίων Αναδόχων. 

2. Από το σύνολο των εσόδων της διάθεσης των Προ- 
σφερομένων Μετοχών το ποσό που αντιστοιχεί στη διά¬ 
θεση των 33.081.730 νέων μετοχών θα περιέλθει στην 
Τράπεζα, μετά την αφαίρεση των σχετικών εξόδων, αμοι¬ 
βών και προμηθειών, ενώ το ποσό που ανπστοιχεί στο τί¬ 
μημα πώλησης των 10.528,000 υφισταμένων μετοχών κυ¬ 
ριότητας του Ελληνικού Δημοσίου, θα περιέλθει σ’αυτό. 

Εξουσιοδοτείται ο Υφυπουργός Οικονομικών Νικόλαος 
Χριστοδουλάκης να ενεργήσει τα απαραίτητα για την 
ολοκλήρωση των διαδικασιών που ορίζονται με τη πα¬ 
ρούσα, να υπογράψει τις απαραίτητες συμβάσεις, επι¬ 
στολές και κάθε σχετικό έγγραφο για την υλοποίηση της 
παρούσας. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 11 Νοεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

———Φ- 

Αρΐθ.5715 (5) 

Ανάθεση έργων στην εταιρία «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον Ν. 2408/1996, Άρθρο 5, παράγραφο 7 εδάφιο, β’ 
(ΦΕΚ104Α) 

2) Τον Ν. 2479/1997, Άρθρο 3, παράγραφο 15, εδάφιο α’ 
(ΦΕΚ67Α) 

3) Τον Ν. 2521/97, Άρθρο 21 παράγραφο 5, εδάφιο δ’ 
(ΦΕΚ174Α) 


4) Τον Ν. 2664/98, Άρθρο 31 (ΦΕΚ 275Α/3-12-98), απο¬ 
φασίζουμε: 

Αναθέτουμε στην εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» τα παρακάτω έργα: 

1. Μελέτη, δημοπράτηση, επίβλεψη και παραλαβή του 
έργου: «Ανακατασκευή Δικαστικού Μεγάρου Σάμου». 

2. Μελέτη, δημοπράτηση, επίβλεψη και παραλαβή του 
έργου: «Εκσυγχρονισμός Δικαστικού Μεγάρου Λάρι¬ 
σας». 

3. Μελέτη, δημοπράτηση, επίβλεψη και παραλαβή του 
έργου: «Επισκευές και χρωματισμοί του Δικαστικού Με¬ 
γάρου Λαμίας». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-Φ- 

Αριθ. ΥΠΠΟ/ΔΙΟΙΚ/Β/55771 (6) 

Διορισμός αναπληρωτή Δ/ντή στο ΚΘΒΕ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του αρ. 3 (παρ. 13 και 15) του Ν. 2273/94 
Εθνικό θέατρο, Κρατικό θέατρο Β. Ελλάδας και άλλες δια¬ 
τάξεις» (ΦΕΚ 233/Α) 

2. Την αρ. 55/11-11-98 (αρ. 4) Π.Υ. Σ. «Αναστολή διορι¬ 
σμών και προσλήψεων στο Δημόσιο Τομέα» (ΦΕΚ 252/Α). 

3. Την αρ. 122/30-4-98 Πράξη της Επιτροπής του αρ. 2 
παρ. 2 της αρ. 230/94 Π.Υ.Σ. 

4. Την από 28-9-1999 πρόταση του Καλλιτεχνικού Δ/ντή 
του Κρατικού θεάτρου Β. Ελλάδας Διαγόρα Χρονόπου- 
λου, αποφασίζουμε 

Διορίζουμε τον Ιωάννη Ρήγα, σκηνοθέτη, ως αναπλη¬ 
ρωτή Διευθυντή του Κρατικού θεάτρου Β. Ελλάδας (ΝΠΙΔ 
που εποπτεύεται από το ΥΠΠΟ) ο οποίος θα επικουρεί και 
αναπληρώνει στα καθήκοντά του τον Καλλιτεχνικό Διευ¬ 
θυντή του θεάτρου, κατά τα οριζόμενα στις παρ. 13 (εδ. α 
έως ζ) και 15 του αρ. 3 του Ν. 2273/94. 

Η θητεία του ανωτέρω λήγει στις 24-7-2001 (ημερομη¬ 
νία λήξης της θητείας του Καλλιτεχνικού Δ/ντή του 
ΚΘΒΕ). 

Οι αποδοχές καθώς και τα κάθε είδους επιδόματα και 
προσαυξήσεις που θα χορηγούνται σ’ αυτόν, έχουν κα¬ 
θοριστεί μετηνσρ. 2001623/136/0022/28-2-95 κοινή από¬ 
φαση των Υπουργών Οικονομικών και Πολιτισμού (ΦΕΚ 
177/Β/15-3-95, όπως συμπληρώθηκε με την αρ. 
2017489/1736/ 0022/12-4-98 όμοια απόφαση (ΦΕΚ 
307/Β/19-4-95) 

Η δαπάνη μισθοδοσίας του θα βαρύνει τον προϋπολο¬ 
γισμό του Κρατικού θεάτρου Β. Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





